CELEX: 22019D0185
Language: sk
Date: 2017-05-05 00:00:00
Title: Rozhodnutie Spoločného výboru EHP č. 73/2017 z 5. mája 2017, ktorým sa mení príloha I (Veterinárne a fytosanitárne záležitosti) k Dohode o EHP [2019/185]

7.2.2019   
               
               
                  SK
               
               
                  Úradný vestník Európskej únie
               
               
                  L 36/9
               
            
         ROZHODNUTIE SPOLOČNÉHO VÝBORU EHP
         č. 73/2017
         z 5. mája 2017,
         ktorým sa mení príloha I (Veterinárne a fytosanitárne záležitosti) k Dohode o EHP [2019/185]
         SPOLOČNÝ VÝBOR EHP,
         so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
         keďže:
         
                     (1)
                  
                  
                     Vykonávacie rozhodnutie Komisie (EÚ) 2016/851 z 26. mája 2016, ktorým sa mení príloha k rozhodnutiu 2009/719/ES, pokiaľ ide o povolenie Chorvátsku prehodnotiť svoj ročný program monitorovania BSE (1), sa má začleniť do Dohody o EHP.
                  
               
                     (2)
                  
                  
                     Toto rozhodnutie sa týka právnych predpisov o veterinárnych záležitostiach. Právne predpisy o veterinárnych záležitostiach sa na Lichtenštajnsko neuplatňujú, pokiaľ sa naň vzťahuje Dohoda medzi Európskym spoločenstvom a Švajčiarskou konfederáciou o obchode s poľnohospodárskymi výrobkami, ako je uvedené v sektorových úpravách v prílohe I k Dohode o EHP. Toto rozhodnutie sa preto neuplatňuje na Lichtenštajnsko.
                  
               
                     (3)
                  
                  
                     Dohoda o účasti Chorvátskej republiky v Európskom hospodárskom priestore (2) (ďalej len „Dohoda o rozšírení EHP z roku 2014“), ktorá bola podpísaná 11. apríla 2014 v Bruseli, sa od 12. apríla 2014 predbežne vzťahuje na jej signatárov, a toto rozhodnutie sa preto predbežne uplatňuje do nadobudnutia platnosti Dohody o rozšírení EHP z roku 2014.
                  
               
                     (4)
                  
                  
                     Príloha I k Dohode o EHP by sa preto mala zodpovedajúcim spôsobom zmeniť,
                  
               PRIJAL TOTO ROZHODNUTIE:
         
            Článok 1
            V kapitole I časti 7.2 prílohy I k Dohode o EHP pod nadpisom „AKTY, KTORÉ ŠTÁTY EZVO A DOZORNÝ ÚRAD EZVO NÁLEŽITE ZOHĽADNIA“ sa bod 41b (rozhodnutie Komisie 2009/719/ES) mení takto:
            
                        1.
                     
                     
                        Dopĺňa sa táto zarážka:
                        
                                    „—
                                 
                                 
                                    
                                       32016 D 0851: vykonávacie rozhodnutie Komisie (EÚ) 2016/851 z 26. mája 2016 (Ú. v. EÚ L 141, 28.5.2016, s. 131).“
                                 
                              
                  
                        2.
                     
                     
                        Na koniec znenia úpravy sa dopĺňa tento text:
                        
                                    „—
                                 
                                 
                                    Island“
                                 
                              
                  
         
            Článok 2
            Znenie vykonávacieho rozhodnutia (EÚ) 2016/851 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
         
         
            Článok 3
            Toto rozhodnutie nadobúda účinnosť 6. mája 2017 pod podmienkou, že boli doručené všetky oznámenia podľa článku 103 ods. 1 Dohody o EHP (*1), alebo v deň nadobudnutia platnosti Dohody o rozšírení EHP z roku 2014, podľa toho, čo nastane neskôr.
            Do nadobudnutia platnosti Dohody o rozšírení EHP z roku 2014 sa toto rozhodnutie predbežne uplatňuje od 6. mája 2017 pod podmienkou, že boli doručené všetky oznámenia podľa článku 103 ods. 1 Dohody o EHP.
         
         
            Článok 4
            Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
         
         
            V Bruseli 5. mája 2017
            
               
                  Za Spoločný výbor EHP
               
               
                  predseda
               
               Claude MAERTEN
            
         
         
            (1)  Ú. v. EÚ L 141, 28.5.2016, s. 131.
         
            (2)  Ú. v. EÚ L 170, 11.6.2014, s. 5.
         
            (*1)  Ústavné požiadavky neboli oznámené.